
ประกาศโรงเรียนตาดทองพิทยาคม
เรื่อง  มาตรการตรวจสอบการใช้ดุลยพินิจ
*********************************************
		โรงเรียนตาดทองพิทยาคมเป็นองค์กรที่รับผิดชอบการจัดการศึกษาให้กับเยาวชนส่วนใหญ่ของประเทศ    มีเจตจำนงที่มุ่งมั่นขับเคลื่อนมาตรการเชิงบวกด้านการป้องกันและปราบปราม
การทุจริตอย่างจริงจัง   ตามนโยบายคุณธรรมและความโปร่งใสในการดำเนินงาน    ทั้งนี้ เพื่อให้การบริหารงาน
ของโรงเรียนตาดทองพิทยาคม  มีคุณธรรมและจริยธรรมตามหลักธรรมาภิบาล ความโปร่งใส ปลอดจากการทุจริตในการปฏิบัติงานรวมทั้งเพื่อให้ผู้รับบริการ ผู้มีส่วนได้ส่วนเสีย และสาธารณชนมีความเชื่อมั่นต่อการดำเนินงาน ของโรงเรียนตาดทองพิทยาคม จึงกำหนดมาตรการตรวจสอบการใช้ ดุลยพินิจของเจ้าหน้าที่ผู้ปฏิบัติงาน ดังนี้
1. กำหนดบทบาทหน้าที่ของผู้บริหาร  ให้ครอบคลุมถึงการตรวจสอบ กำกับดูแลและ
ติดตามการปฏิบัติงาน  ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎ ระเบียบ ข้อบังคับ มาตรฐาน/คู่มือการปฏิบัติงาน/ขั้นตอนที่เกี่ยวข้อง อย่างเคร่งครัด
2. กำหนดบทบาทหน้าที่  ให้ข้าราชการและบุคลากรทางการศึกษาปฏิบัติงานตามคู่มือการ
ปฏิบัติงานในกระบวนงานให้บริการประชาชน   เพื่อลดการใช้ดุลยพินิจและเป็นมาตรฐานหรือแนวทางการดำเนินงานของเจ้าหน้าที่ผู้ปฏิบัติงาน
3. เปิดโอกาสให้ผู้มีส่วนได้ส่วนเสีย และประชาชนเข้ามามีส่วนร่วมในการร่วมแสดงความคิดเห็น
และติดตามตรวจสอบการดำเนินงานของหน่วยงาน และพร้อมที่จะนำความคิดเห็นที่ดีมาปรับปรุงและพัฒนางาน
ให้มีประสิทธิภาพยิ่งขึ้น  โดยมีการจัดตั้งช่องทางการรับฟังข้อคิดเห็นและข้อเสนอแนะ
4. ดำเนินการปรับปรุงและพัฒนาระบบงาน   โดยส่งเสริมให้มีการนำเทคโนโลยีสารสนเทศ
และระบบฐานข้อมูลมาใช้ในการจัดเก็บและประมวลผลข้อมูลอย่างเป็นระบบและสะดวกในการสืบค้น  เพื่อใช้ประกอบการตัดสินใจ รวมทั้งลดการใช้ดุลยพินิจในการดำเนินงานของผู้บริหาร ข้าราชการและบุคลากรทางการศึกษาในการปฏิบัติงาน

		จึงประกาศให้ทราบโดยทั่วกัน

				ประกาศ  ณ  วันที่   1  กรกฎาคม  พ.ศ.2563


                                                       (นางชัชตะวัน   สีเขียว)
                                                       โรงเรียนตาดทองพิทยาคม

